મુલુંડ-ઈસ્ટમાં અનેક વર્ષોથી ૨૫ એકરમાં ફેલાયેલા ડમ્પિંગ ગ્રાઉન્ડને કારણે એકદમ નજીક આવેલા હરિઓમનગરના રહેવાસીઓને અનેક મુશ્કેલીઓ તેમ જ બીમારીઓનો સામનો કરવો પડે છે, પરંતુ હવે મુખ્ય પ્રધાન દેવેન્દ્ર ફડણવીસે ૨૦૧૫ની ૧૫ ઑગસ્ટ સુધીમાં ડમ્પિંગ ગ્રાઉન્ડને સદંતર બંધ કરવા કરેલી જાહેરાત બાદ હરિઓમનગરના રહેવાસીઓને એક નવી આશા જાગી છે. આ ડમ્પિંગ ગ્રાઉન્ડની તીવ્ર દુર્ગંધ થાણેમાં કોપરી અને વારા બંગલો વિસ્તારો સુધી રહેવાસીઓને હેરાન કરે છે. ૪૦૦ મેટ્રિક ટન કચરો સમાવી લેવાની ક્ષમતા ધરાવતું આ ડમ્પિંગ ગ્રાઉન્ડ અહીંથી હટવાથી ૫૦૦૦ જેટલા રહેવાસીઓ બીમારીમુક્ત, પૉલ્યુશન-ફ્રી અને સારા વાતાવરણમાં જીવી શકશે એવી રહેવાસીઓએ મિડ-ડે LOCAL સમક્ષ આશા વ્યક્ત કરી હતી.